2016 yil  mobaynida ozishga erishgan rossiyalik mashhur yulduzlar

O`zi xohlagan narsani iste`mol qilish istagidan voz kechish va ozish hammaning ham qo`lidan kelavermasligini yaxshi bilamiz, deydi “Sosmo.ru” nashri.
Kerakli vazngacha ozib, shunday holatda qolish ham oson ish emas. Rossiyalik mashhur yulduzlar ham chiroyli qomatga erishish uchun soatlab sport zallarda ter to`kib mashq qilishdi, ozdiruvchi parhez taaomlarni iste`mol qilishdi. Quyida sizni 2016 yil mobaynida ozishga erishgan rossiyalik mashhur yulduzlar bilan tanishtiramiz.
Kristina Agilera

Kristina Agilera uchun semizlik bilan kurashish oddiy holga aylangan. Bu yil ham xonanda og`ir vazn bilan bo`lgan navbatdagi “jang”da 38 kilogrammgacha ozib, ulkan g`alabani qo`lga kiritdi. 
Adel

Xonanda Adel do`mboqqina ayoldan ixcham ayolga aylanish uchun 22 kilogrammga ozdi. U bunday muvaffaqiyatga turli ko`katlar, sitrus mevalar, soya, zaytun va zaytun yog`ini iste`mol qilish orqali erishdi.
Alla Pugacheva

Barcha mashhurlar ichida  Alla Pugacheva  20 kilogrammgacha ozib, hammani hayratga soldi. U ovqatlanish tartibini o`zgartirib, soat 23.00 gacha uxlash orqali bunday yuqori natijaga erishdi.
Alina Kabaeva

Gimnastikachi Alina Kabaeva ham semizligini yashiradigan qo`pol liboslarni echishga muvaffaq bo`ldi. Uning so`zlariga qaraganda ozish uchun parhez taomlar iste`mol qilgan, kechasi ovqatlanmagan va faqat sport, sport va yana sport bilan shug`ullangan.
Anfisa Chexova

To`lachadan kelgan Anfisa Chexova bu yil ikki barobargacha ozdi. U yoga bilan shug`ullanib, ovqatlanish tartibiga e`tibor bergan.
Ekaterina Skulkina

2016 yil mobaynida Ekaterina Skulkina 20 kilogrammga ozdi. U ham o`z ustida qattiq ishlagan, sport bilan shug`ullangan, ovqatlanish tartibiga e`tibor qaratgan.
Potap va Nastya Kamenskiylar

Nastyaning irodasiga qoyil qolmay iloj yo`q, u so`ngi oylar ichida uch barobar vazn tashladi. Nastyadan ilhomlangan Potap ham undan qolishmadi, u ham uch oy ichida 20 kilogrammga ozdi. Ularning siri ham oddiy: sport va to`g`ri ovqatlanish.
Olga Kartunkova

Pyatigorsk Quvnoqlar va zukkolar klubi etakchisi bo`lgan aktrisa Olga Kartunkova bu yil tanib bo`lmaydigan darajada o`zgardi. Olga soch turmagini, kiyinish uslubini o`zgartirdi va naq 54 kilogrammga ozdi. Olganing aytishicha, unga ozishda professional dietolog yordam bergan.
Ekaterina Varnava

Ekaterina Varnavaga ozishning hojati bo`lmasa ham, u yanada sarvqomat bo`lish istagida ozishga harakat qildi. Uning judayam ingichkalashib ketayotganidan muxlislari tashvishga tushib, ozishdan to`xtashni maslahat berdi.
Dima Bilan

Bundan bir necha oy muqaddam ijtimoiy tarmoqlarga joylashtirilgan Dima Bilanning suratlarini tomosha qilgan muxlislari hayratdan lol qoldi, u 12 kilogrammga ozgan edi. Uning ozishiga pishloq iste`mol qilgani sabab bo`lgan. Dima o`zini engil his qilayotganini tan oldi.